**Ministru kabineta noteikumu projekta**

**„Noteikumi par apcietinātās vai notiesātās personas bērna apgādi ieslodzījuma vietā” sākotnējās ietekmes novērtējuma ziņojums (anotācija)**

|  |  |  |  |  |
| --- | --- | --- | --- | --- |
| **I. Tiesību akta projekta izstrādes nepieciešamība** | | | | |
| 1. | | Pamatojums | | Tieslietu ministrijas iniciatīva. |
| 2. | | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | Uztura, higiēnas piederumu, apģērba un aprūpei nepieciešama aprīkojuma normas bērnam, kurš kopā ar apcietināto māti uzturas izmeklēšanas cietumā vai kopā ar notiesāto māti uzturas ieslodzījuma vietā (turpmāk – bērns) šobrīd nosaka Ministru kabineta 2007.gada 13.februāra noteikumi Nr.115 „Noteikumi par apcietinātās vai notiesātās personas bērna apgādi ieslodzījuma vietā” (turpmāk – Noteikumi Nr.115).  Saskaņā ar Noteikumu Nr.115 2.punktu bērnu nodrošina ar viņa vecumam un veselības stāvoklim atbilstošu uzturu. Savukārt minēto noteikumu 1.pielikumā noteikta dienas uztura norma bērnam, paredzot dienas uzturā iekļaujamo pārtikas produktu daudzumu (gramos). Taču Noteikumi Nr.115 neparedz pēc kāda principa tiek noteikta dienas uztura norma tiem bērniem, kuriem viņu veselības stāvokļa dēļ ir jānodrošina speciālais uzturs, kas atbilstu bērna noteiktajai diagnozei. Noteikumu projektā paredzēts noteikt diētas, kas nepieciešama bērniem viņu veselības stāvokļa (diagnozes) dēļ, noteikšanas kārtību. Līdz ar to bērnam, kam ir noteikta konkrētā diagnoze, tiks nodrošināta ārstējošā ārsta noteiktajai diagnozei atbilstoša diēta.  Noteikumi Nr.115 nenosaka bērna dienas uztura enerģētisko vērtību un uzturvērtību. Līdz ar to var rasties situācija, kad bērna ēdienreižu uzturvērtība ir pārāk maza vai pārāk liela, kas veicina nesabalansēta uztura (daudz tauku, maz olbaltumvielu) lietošanu. Tas var ietekmēt bērna veselības stāvokli, proti, ķermeņa masa var būtiski palielināties vai samazināties, radot risku izraisīt dažādas veselības problēmas. Piemēram, nepietiekama olbaltumvielu uzņemšana kavē bērna augšanu un attīstību, samazinās bērna organisma pretošanās spējas slimībām. Literatūrā par bērnu uzturu (Vilsa J. Bērnu uzturs, Jāņa Rozes apgāds, 2009) ir norādīts, ka liesa gaļa ir svarīgs pilnvērtīgo (dzīvnieku valsts) olbaltumvielu un dzelzs avots, kas ir īpaši nepieciešami augošam bērna organismam. Lietojot uzturā gaļas produktus (piemēram, desas, cīsiņus, u.tml.), tiem nav vienāds olbaltumvielu un veselīgo tauku saturs, kā tāda paša daudzuma un apjoma liesai gaļai un zivīm. Ja bērns uzturā liesas gaļas vai zivju vietā saņem gaļas produktus ar augstu sāls, tauku saturu, kā arī bērnu uzturā nevēlamo pārtikas piedevu un samazinātu olbaltumvielu daudzumu, tas neatbilst veselīgam uzturam un nav vēlama šādu produktu lietošana bērna uzturā.  Atbilstoši ar Veselības ministrijas 2003.gada 25.jūlija rīkojumu Nr.202 apstiprinātajiem ieteikumiem „Ieteikumi veselīga uztura pagatavošanai bērniem vecumā no diviem līdz astoņpadsmit gadiem” olbaltumvielas veido, atjauno un aizsargā organisma audus. Tās ir īpaši svarīgas augšanas un attīstības procesos. Tāpēc bērna uzturā ir svarīgi katru dienu iekļaut olas, pienu un piena produktus, liesu gaļu, zivis, gaļas un zivju produktus. Liesa gaļa ir vislabākais dzelzs avots uzturā. Lai sekmētu dzelzs uzsūkšanos, ir nepieciešams C vitamīns, kas savukārt ir dārzeņos un augļos. Tāpēc liesu gaļu vislabāk ir pasniegt kopā ar dārzeņiem un augļiem. Savukārt ogļhidrāti organismu nodrošina ar enerģiju, kas nepieciešama augšanai un fiziskai aktivitātei. Tāpēc bērna uzturā ir svarīgi katru dienu iekļaut maizi, makaronus, kartupeļus un putraimus. Bērnu uzturā arī jāiekļauj piens un piena produkti. To sastāvā ir tādas nepieciešamas uzturvielas kā olbaltumvielas, vitamīni un mikroelementi. Piens un piena produkti ir nozīmīgākais viegli izmantojama dabīgā kalcija un fosfora avots. Līdz ar to pienam un piena produktiem ir svarīgākā loma stipru kaulaudu veidošanā. Savukārt augļi un dārzeņi ir bagātīgs vitamīnu, minerālvielu, šķiedrvielu un citu bioloģiski aktīvu vielu avots. Dārzeņiem un augļiem jābūt iekļautiem katrā bērna ēdienreizē.  Enerģētiskās vērtības un uzturvielu normas bērniem noteikumu projektā aprēķinātas, ņemot vērā Ministru kabineta 2012.gada 13.marta noteikumus Nr.172 „Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem”, kuros enerģētiskās vērtības un uzturvielu devas aprēķinātas, izmantojot ar Veselības ministrijas 2008.gada 15.oktobra rīkojumu Nr.174 apstiprinātos „Ieteicamās enerģijas un uzturvielu devas Latvijas iedzīvotājiem”.  Ņemot vērā minēto, noteikumu projektā paredzēts noteikt sabalansētā dienas uztura normas, enerģētiskās vērtības un uzturvielu normas bērnam. Noteikumu projektā paredzēts noteikt produktus, kurus nelieto ēdiena, kas paredzēts bērnam, gatavošanā, kā arī produktus, kurus bērna uzturā var iekļaut ne biežāk kā reizi nedēļā, kas nebija paredzēts Noteikumos Nr.115. Līdz ar to bērni tiks nodrošināti ar pilnvērtīgu, veselīgu un sabalansētu uzturu.  Noteikumu Nr.115 2.punktā cita starp noteikts, ka bērnu nodrošina ar higiēnas piederumiem, apģērbu, apaviem un mīksto inventāru, kā arī ar viņa aprūpei nepieciešamo aprīkojumu. Savukārt minēto noteikumu 2.pielikumā noteiktas higiēnas piederumu normas bērnam, noteikumu 3.pielikumā noteiktas apģērba, apavu un mīkstā inventāra normas, bet 4.pielikumā noteikts aprīkojums bērna fizioloģisko un higiēnas vajadzību nodrošināšanai. No Noteikumu Nr.115 stāšanās spēkā, proti, no 2007.gada 17.februāra, ir pagājuši astoņi gadi. Minētajā laika posmā, piemērojot Noteikumus Nr.115, ir izkristalizējusies reālā situācija attiecībā uz minēto noteikumu 2. un 3.pielikumā noteikto higiēnas piederumu, apģērba, apavu un mīkstā inventāra normu nepieciešamību bērniem. Proti, bērnu aprūpei no gada līdz četru gadu vecumam nav nepieciešama bērnu eļļa un vates tamponi, bērnu aprūpei no divu gadu vecuma līdz četru gadu vecumam nav nepieciešamas mitrās salvetes, kā arī dažu Noteikumu Nr.115 2.pielikumā noteikto higiēnas piederumu normas pārsniedz gadā izlietojamo higiēnas piederumu normas. Savukārt tādi higiēnas piederumi kā knupīši bērnam līdz gada vecumam nepieciešami lielākā daudzumā, nekā tas noteikts Noteikumos Nr.115, turklāt knupīši nav higiēnas piederumi, bet inventārs, kas nepieciešams bērnam. Bērnu aprūpei arī nepieciešami tādi higiēnas piederumi kā švamme, papīra kabatlakatiņi, matu suka vai ķemme. Arī Noteikumu Nr.115 3.pielikumā noteiktās vairākas apģērba, apavu un mīkstā inventāra normas pārsniedz reāli gadā izlietojamās normas, proti, daži apģērba, apavu un mīkstā inventāra veidi bērnam nav nepieciešami tādā daudzumā, kādā tas paredzēts Noteikumu Nr.115 3.pielikumā. Noteikumu Nr.115 3.pielikumā ir noteikti tādi apģērba, apavu veidi, piemēram, peldkostīms, čības, kas bērnam nav nepieciešams. Savukārt bērnam līdz gada vecumam ir nepieciešams arī tāds inventārs kā, piemēram, zīdaiņu pakaviņš un gultas apmale. Ņemot vērā minēto, noteikumu projektā paredzēts aktualizēt bērnam izsniedzamā apģērba, apavu, gultas piederumu, inventāra un higiēnas piederumu normas, norādot tās atsevišķos pielikumos (1.pielikums „Higiēnas piederumu normas bērnam līdz gada vecumam, kurš kopā ar apcietināto vai notiesāto māti uzturas ieslodzījuma vietā”, 2.pielikums „Higiēnas piederumu normas bērnam no gada līdz četru gadu vecumam, kurš kopā ar apcietināto vai notiesāto māti uzturas ieslodzījuma vietā”, 3.pielikums „Apģērba un apavu normas bērnam, kurš kopā ar apcietināto vai notiesāto māti uzturas ieslodzījuma vietā” un 4.pielikums „Gultas piederumu un inventāra normas bērnam, kurš kopā ar apcietināto vai notiesāto māti uzturas ieslodzījuma vietā”). Savukārt noteikumu projekts neparedz aprīkojumu bērna fizioloģisko un higiēnas vajadzību nodrošināšanai, jo minētais aprīkojums paredzēts Ministru kabineta 2013.gada 17.septembra noteikumos Nr.890 „Higiēnas prasības bērnu uzraudzības pakalpojuma sniedzējiem un izglītības iestādēm, kas īsteno pirmsskolas izglītības programmu”.  Noteikumu Nr.115 3.pielikumā noteikts arī apģērba, apavu un mīkstā inventāra valkāšanas/lietošanas ilgums. Tādējādi ir jāievēro katram bērnam izsniedzamā apģērba, apavu un mīkstā inventāra lietošanas ilgums.  Taču ir gadījumi, kad bērnam izsniedzamā apģērba, apavu un mīkstā inventāra reālais lietošanas ilgums ir mazāks, nekā tas noteikts Noteikumos Nr.115, jo bērniem izsniegtais apģērbs, apavi vai mīkstais inventārs tiek izlietots ātrāk (saplēsts vai citādi bojāts). Ir arī gadījumi, kad pēc Noteikumos Nr.115 noteiktā, piemēram, kāda konkrētā apģērba veida, lietošanas ilguma, tas praktiski nav izlietots.  Turklāt Ministru kabineta 2009.gada 15.decembra noteikumu Nr.1489 „Kārtība, kādā budžeta iestādes kārto grāmatvedības uzskaiti” 92.punktā cita starp noteikts, ka budžeta iestāde nodrošina inventāra uzskaiti arī pēc atzīšanas izdevumos līdz faktiskajai to norakstīšanai. No minēto noteikumu 1.pielikumā noteiktā izriet, ka inventārs ir arī apģērbi, apavi, veļa un gultas piederumi. Līdz ar to saskaņā ar minētajiem noteikumiem inventāru – apģērbu, apavus, veļu un gultas piederumus (mīksto inventāru), budžeta iestāde uzskaita līdz faktiskajai to norakstīšanai, respektīvi, līdz faktiskajai to izlietošanai. Ņemot vērā to, ka Noteikumos Nr.115 ietvertais regulējums attiecībā uz noteikto bērniem izsniedzamā apģērba, apavu un mīkstā inventāra lietošanas ilgumu ierobežo Ministru kabineta 2009.gada 15.decembra noteikumos Nr.1489 „Kārtība, kādā budžeta iestādes kārto grāmatvedības uzskaiti” noteikto regulējumu attiecībā uz inventāra - apģērba, apavu, veļas un gultas piederumu, uzskaiti līdz faktiskajai to norakstīšanai, noteikumu projektā noteikts tikai bērniem izsniedzamās apģērba, apavu un mīkstā inventāra normas, neparedzot to lietošanas ilgumu. Līdz ar to bērniem izsniedzamais apģērbs, apavi un inventārs tiks uzskaitīts līdz faktiskajai tā izlietošanai, norakstot to kā faktiski izlietotu. |
| 3. | | Projekta izstrādē iesaistītās institūcijas | | Nav. |
| 4. | | Cita informācija | | Nav. |
| |  |  |  | | --- | --- | --- | | **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Apcietinātās un ar brīvības atņemšanu notiesātās sievietes, kas atrodas ieslodzījuma vietā kopā ar bērniem.  2015. gada 2.martā ieslodzījuma vietās atradās 180 notiesātās un 92 apcietinātās sievietes, tai skaitā kopā ar bērniem – 12 ieslodzītās (trīs apcietinātās un deviņas notiesātās sievietes).  2015.gada 2.martā ieslodzījuma vietās tika nodarbinātas 2129 amatpersonas un 399,85 darbinieki. | | 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. | | 3. | Administratīvo izmaksu monetārs novērtējums | Projekts šo jomu neskar. | | 4. | Cita informācija | Nav. |  |  |  |  |  |  |  | | --- | --- | --- | --- | --- | --- | | **III. Tiesību akta projekta ietekme uz valsts budžetu un pašvaldību budžetiem** | | | | | | | **Rādītāji** | **2015. gads** | | Turpmākie trīs gadi (*euro*) | | | | **2016** | **2017** | **2018** | | Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2015) gadu | Izmaiņas, salīdzinot ar kārtējo (2015) gadu | Izmaiņas, salīdzinot ar kārtējo (2015) gadu | | 1 | 2 | 3 | 4 | 5 | 6 | | 1. Budžeta ieņēmumi: | 24 885 | 0 | 0 | 0 | 0 | | 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 24 885 | 0 | 0 | 0 | 0 | | 1.2. valsts speciālais budžets | 0 | 0 | 0 | 0 | 0 | | 1.3. pašvaldību budžets | 0 | 0 | 0 | 0 | 0 | | 2. Budžeta izdevumi: | 24 885 | 0 | 0 | 0 | 0 | | 2.1. valsts pamatbudžets | 24 885 | 0 | 0 | 0 | 0 | | 2.2. valsts speciālais budžets | 0 | 0 | 0 | 0 | 0 | | 2.3. pašvaldību budžets | 0 | 0 | 0 | 0 | 0 | | 3. Finansiālā ietekme: | 0 | 0 | 0 | 0 | 0 | | 3.1. valsts pamatbudžets | 0 | 0 | 0 | 0 | 0 | | 3.2. speciālais budžets | 0 | 0 | 0 | 0 | 0 | | 3.3. pašvaldību budžets | 0 | 0 | 0 | 0 | 0 | | 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | |  |  |  |  | |  |  |  |  | | 5. Precizēta finansiālā ietekme: | X | 0 | 0 | 0 | 0 | | 5.1. valsts pamatbudžets | 0 | 0 | 0 | 0 | | 5.2. speciālais budžets | 0 | 0 | 0 | 0 | | 5.3. pašvaldību budžets | 0 | 0 | 0 | 0 |  |  |  | | --- | --- | | 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | | | 6.1. detalizēts ieņēmumu aprēķins |  | | 6.2. detalizēts izdevumu aprēķins | Saskaņā ar likumu „Par valsts budžetu 2015. gadam” izdevumi bērnu uzturēšanai, kuri kopā ar apcietināto vai notiesāto māti uzturas ieslodzījuma vietā Tieslietu ministrijas 04.00.00 programmas "Kriminālsodu izpilde" 04.01.00 apakšprogrammā "Ieslodzījuma vietas" 2015. gadā paredzēti 24 885 *euro*.  Plānotais bērnu skaits 2015. gadā:  1 *- vecumā no 0 līdz 3 mēnešiem*,  4 - *vecumā no 4 līdz 12 mēnešiem*,  6 - *vecumā no 1 līdz 4 gadiem.*  Kopējais finansējums Noteikumu projekta īstenošanai 2015. gadā un turpmāk ikgadu 24 885 *euro*.  Izdevumi higiēnas piederumiem   |  |  |  |  |  |  | | --- | --- | --- | --- | --- | --- | | Nr.  p.k. | Higiēnas piederumu nosaukums | mēr-vienība | Cena par vienību (*euro*) | Daudzums | Summa (*euro*) | | 1. | Zobu birste | gab. | 0,48 | 36 | 17,28 | | 2. | Zobu pasta | 50 ml | 1,20 | 72 | 86,40 | | 3. | Bērnu ziepes | 300 ml | 0,73 | 86 | 62,78 | | 4. | Bērnu šampūns | 200 ml | 1,63 | 34 | 55,42 | | 5. | Bērnu krēms | 75 ml | 2,12 | 144 | 305,28 | | 6. | Bērnu eļļa | 150 ml | 2,36 | 8 | 18,88 | | 7. | Vates tamponi | gab. | 0,03 | 2 240 | 67,20 | | 8. | Higiēniskā vaskadrāna (70cm x 100cm) | gab. | 13,15 | 22 | 289,30 | | 9. | Autiņbiksītes | gab. | 0,17 | 14 070 | 2 391,90 | | 10. | Higiēniskās salvetes (mitrās salvetes) | gab. | 0,03 | 4 130 | 123,90 | | 11. | Matu suka vai ķemme | gab. | 0,64 | 16 | 10,24 | | 12. | Švamme | gab. | 0,31 | 17 | 5,27 | | 13. | Zīdaiņu pūderis | 100 gr. | 2,06 | 12 | 24,72 | | 14. | Tualetes papīrs (30m) | ruļļi | 0,19 | 196 | 37,24 | | 15. | Papīra kabatlakatiņi | 100 gab. | 0,51 | 57 | 29,07 | |  | **Kopā:** | **x** | **x** | **x** | **3 524,88** |   Apģērbu un apavu izdevumi (EKK 2361) 5 966,84 *euro*:  542,44 x 11 = 5 966,84 *euro*, kur  542,44 *euro*– *vidējie apģērbu un apavu iegādes izdevumi saskaņā ar noslēgtajiem līgumiem;*  11 – *plānotais bērnu skaits 2015. gadā.*  Gultas piederumu un inventāra izdevumi (EKK 2361 un EKK 2312) 2 932,82 *euro*:  266,62 x 11 = 2 932,82 *euro*, kur  266,62 *euro*– *vidējie gultas piederumu un inventāra izdevumi saskaņā ar noslēgtajiem līgumiem;*  11 – *plānotais bērnu skaits 2015. gadā.*  Ēdināšanas izdevumi (EKK 2363) 12 460,37 *euro*:  (1 x 1,342 + 4 x 1,668 + 6 x 4,354) x 365 = 12 460,37 *euro*, kur  1 – *plānotais bērnu skaits vecumā no 0 līdz 3 mēnešiem*;  1,342 *euro* – *ēdināšanas izdevumi dienā bērniem vecumā no 0 līdz 3 mēnešiem*;  4 - *plānotais bērnu skaits vecumā no 4 līdz 12 mēnešiem*;  1,668*euro* – *ēdināšanas izdevumi dienā bērniem vecumā no 4 līdz 12 mēnešiem*;  6 - *plānotais bērnu skaits vecumā no 1 līdz 4 gadiem;*  4,354*euro* – *ēdināšanas izdevumi dienā bērniem vecumā no 1 līdz 4 gadiem*;  365 – *dienu skaits 2015. gadā*. | |  | | 7. Cita informācija | Lai nodrošinātu bērnu apgādi, kuri kopā ar apcietināto vai notiesāto māti uzturas ieslodzījuma vietā, 2015. gadā un turpmāk, papildu valsts budžeta līdzekļu piešķiršana Tieslietu ministrijai Noteikumu projekta īstenošanai nav nepieciešama. | | | | | |
| **VI. Sabiedrības līdzdalība un komunikācijas aktivitātes** | | | | |
| 1. | Plānotās sabiedrības līdzdalības un komunikācijas aktivitātes saistībā ar projektu | | Saskaņā ar Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” (turpmāk – noteikumi Nr.970) 7.4.1 apakšpunktu sabiedrības pārstāvji ir aicināti līdzdarboties rakstiski sniedzot viedokli par noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties noteikumos Nr.970 noteiktajā kārtībā, publicējot paziņojumu par līdzdalības procesu Ieslodzījuma vietu pārvaldes mājaslapas www.ievp.gov.lv sadaļā „Sabiedriskā līdzdalība”, Valsts kancelejas un Tieslietu ministrijas mājaslapā. Noteikumu projekta un tā sākotnējās ietekmes novērtējuma ziņojums (anotācija) ir publicēta Ieslodzījuma vietu pārvaldes mājaslapas www.ievp.gov.lv sadaļā „Sabiedrības līdzdalība” līdz ar paziņojuma par līdzdalības iespējām tiesību akta izstrādes procesā izsludināšanu. | |
| 2. | Sabiedrības līdzdalība projekta izstrādē | | Noteikumu projekts un tā sākotnējās ietekmes izvērtējuma ziņojums (anotācija) 2015.gada 6.martā tika ievietots Ieslodzījuma vietu pārvaldes tīmekļa vietnē. | |
| 3. | Sabiedrības līdzdalības rezultāti | |  | |
| 4. | Cita informācija | | Nav. | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Tieslietu ministrija, Ieslodzījuma vietu pārvalde. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neparedz mainīt iestāžu funkcijas, izveidot jaunas institūcijas, likvidēt vai reorganizēt esošās institūcijas. |
| 3. | Cita informācija | Nav. |

Anotācijas IV un V sadaļas - projekts šīs jomas neskar.

Iesniedzējs:

tieslietu ministrs Dzintars Rasnačs

06.03.2015.12:00

2280

N. Jarmilko

67290159; natalija.jarmilko@ievp.gov.lv